# Strategia 2025–2029

**Suomalainen Naisliitto ry, Finska Kvinnoförbundet rf**

**SUOMALAISEN NAISLIITON STRATEGIA**

**VUOSILLE 2025-2029**

**Suomalainen Naisliitto ry, Finska Kvinnoförbundet (Naisliitto) on jäsenyhdistystensä valtakunnallinen keskusjärjestö. Naisliiton tehtävänä on vahvistaa naisten yhteiskunnallista asemaa, tasa-arvoa ja yhdenvertaisuutta.**

**Tavoitteena on, että kaikilla naisilla on yhdenvertaiset mahdollisuudet toimeentuloon ja itsensä kehittämiseen sukupuolesta riippumatta. Naisliitto tukee jäsenyhdistyksiään toimimaan naisten kokemien epäkohtien korjaamiseksi.**

**NAISLIITON ARVOT ovat tasa-arvo ja yhdenvertaisuus, ihmisoikeuksien kunnioittaminen sekä moninaisuuden hyväksyminen.**

**Arvoja toteutetaan naisten keskinäisellä arvostuksella ja tuen vahvistamisella, itsensä kehittämisellä ja yhteisöllisyyden vahvistamisella arjessa selviytymisen tukena.**

**Arvot kuvaavat Naisliiton yhdistysten jäsenten yhteistä näkemystä siitä, mihin uskomme, miten toimimme ja millaista yhteiskuntaa haluamme rakentaa yhdessä jäsenyhdistysten ja verkostokumppaneiden kanssa.**

**VISIO**

**Naisliitto ajaa tasa-arvoa ja yhdenvertaisuutta, tukee naisten ja tyttöjen aseman ja elinolosuhteiden kehittymistä sekä edistää naisten selviytymistä yhteistyössä Naisliiton tavoitteita tukevien järjestöjen kanssa.**

**MISSIO**

**Naisliitto edistää naisten asemaa kaikissa elämänkaaren vaiheissa tasa-arvon ja yhdenvertaisuuden toteuttamiseksi aktivoimalla tähän työhön jäsenyhdistykset.**

**SLOGAN**

**Yhdessä tasa-arvon asialla**

**TOIMINNAN TAVOITTEET VUOSILLE 2025–2029**

1. **Tehostetaan naisjärjestöyhteistyötä ja verkostoitumista**
* Lisätään yhteistyötä Naisjärjestöjen keskusliiton (NJKL) jäsenjärjestöjen kanssa ja vaikutetaan keskusliiton toimintaan ja kansainvälistymiseen.
* Toimitaan NJKL:ssa tarjoamalla sen muille jäsenjärjestöille erimuotoista yhteistyötä ja osallistutaan itse muiden järjestöjen hankkeisiin.
* Osallistutaan eri järjestöjen kampanjoihin, kun ne toteuttavat Naisliiton arvoja.

**2. Jäsenyhdistykset kehittävät keskinäisiä yhteistyömuotoja ja jäsenhankintaa**

* Jatketaan vuosittaisia toiminnan ideariihiä ja järjestetään jäsenistölle koulutustilaisuuksia. Etsitään ja kokeillaan aktiivisesti uusia toiminnan muotoja.
* Valmistellaan yhteisesti strategiakauden kärkihankkeiden valinta ja vuosittaiset painopisteet tavoitteena löytää kohteet, joihin kaikki jäsenyhdistykset voivat sitoutua.
* Tuetaan jäsenyhdistysten toimintaa taloudellisesti.
* Avataan toimintaa tarjoamalla osallistumista aktiviteetteihin ja tilaisuuksiin myös jäsenkunnan ulkopuolisille.
* Kehitetään viestintää avoimeksi ja interaktiiviseksi/vuorovaikutteiseksi, jotta se kannustaa jäsenistöä osallistumaan Naisliiton valtakunnalliseen ja alueelliseen toimintaan.

**3. Tehostetaan Naisliiton viestintää**

* **Osallistutaan aktiivisesti eri medioissa keskusteluun Naisliiton toimintaan liittyvistä kysymyksistä.**
* **Tiivistetään jäsenyhdistysten keskinäistä viestintää ja yhteistyötä suunnitelmallisesti.**
* **Vahvistetaan avoimuutta ja tiedonkulkua hallituksen, toimikuntien ja jäsenyhdistysten kesken.**
* **Etsitään ja kokeillaan aktiivisesti uusia esillä olemisen, viestinnän ja asiakirjahallinnon työkaluja.**
* **Luodaan toimiva viestintästrategia, jossa on määritelty vastuualueet ja viestintää toteuttavat henkilöt. Liitetään viestintäsuunnitelma vuosittaiseen toimintasuunnitelmaan.**
* **Tehdään avoimesta ja aktiivisesta tiedonkulusta ja viestinnästä pysyvä osa liiton ja jäsenyhdistysten toimintaa.**
* **Tuetaan määrätietoisesti Naisten Ääni pienoiselämäkertojen keräämistä ja hyödyntämistä sekä Naisten Äänen ja Minna-lehden tunnetuksi tekemistä.**

**4. Naisliiton toiminnanohjausta ja taloutta tehostetaan**

* **Selvitetään strategiakauden aikana tarvetta toiminnanjohtajan palkkaamiseen vapaaehtoisesti tehtävän työn tukena.**
* **Selvitetään yhden kokouksen periaatetta sääntömuutoksiin.**
* **Toiminnan ja talouden tasapaino varmistetaan osaavalla omaisuuden hoidolla, vuosisuunnittelulla ja yhteistyöllä Opetusneuvos Hilja Vilkemaan stipendisäätiö sr:n kanssa.**

**5. Naisena oleminen tänään ja huomenna - toiminnan kehittämisessä**

* **Toiminnan painopisteissä huomioidaan kaikki naisen elämänkaaren eri vaiheet.**
* **Järjestetään itse ja etsitään kanavia tarjota jäsenistölle mahdollisuuksia kouluttautumiseen Naisliiton visiota, missiota ja arvoja toteuttavilla alueilla.**
* **Haetaan yhteistyömahdollisuuksia sukupuolentutkimusta, tasa-arvoa ja yhdenvertaisuuden kehittämistä tekevien tahojen kanssa.**
* **Palkitaan ansioituneita naisia kannustuspalkinnoilla.**

**RESURSSIT**

Naisliiton jäsenistössä on monipuolista osaamista ja elämänkokemusta. Rakennetaan siitä tukijalka toiminnan suunnittelulle ja toteutukselle.

Strategian ja sen toteutuksen rinnalla tulee hyväksyä strategian taloudelliset raamit sekä miten viestintästrategia tukee strategian toteutusta.

Suomalainen Naisliitto ry:n hallitus